
Magyarország konvektív csapadék mennyiségeinek vizsgálata klímamodell és megfigyelések eredményeinek összevetésével

Az éghajlatváltozás hatására nő a felszíni hőmérséklet és a légkör vízgőz-koncentrációja. Ez utóbbi tovább növeli a légoszlop instabilitását és a függőleges advekciót. Ennek eredményeként a konvektív csapadék (helyi csapadék) a Clausius-Clapeyron-egyenlet alapján vártnál nagyobb mértékben növekszik.
A 0,25°-os felbontású ERA5 reanalízis modell havi átlagolt adatait elemeztük Magyaroszág területén a következő paraméterek tekintetében: konvektív és nagy kiterjedésű csapadék. Az eredményeket összehasonlítottuk 4 magyarországi helyi SYNOP meteorológiai helyszín 2000 és 2015 közötti pontmegfigyelési adataival. A konvektív csapadék két típusa között ~0,9-es korrelációs együtthatót találtunk, p<0,005-ös szignifikanciaszint mellett. A validált eredmények az elemzés folytatását irányozzák elő.
Órás idősorokban összefüggéseket kerestünk a konvektív csapadék és a következő paraméterek között: talajnedvesség-tartalom, 2 m-es léghőmérséklet és függőleges szél sebesség.
A munka fontossága, hogy napjainkban a vízgazdálkodás paradigmája a lecsapolásról a minél több víz visszatartására való összpontosításra változik. Ez egy bonyolult folyamat; a hidrológiai ciklus jobb megértése hozzájárulhat a jó irányú változáshoz.



